Jessie Jansen van Sjokoladesoene – Romanzablog
Jessie Jansen van Sjokoladesoene	December 14, 2015December 14, 2015	Jessie Jansen vertel oor Bruno, sjokolade en gee raad vir daardie soettand.
Hoe gaan dit met jou suster, Debbie, se verhouding? So gelukkig soos twee tortelduifies in die Tuin van Eden. Dis net ’n gekoer van vroeg tot laat.
Jy is mal oor sjokolade. Het jy verskillende soorte sjokolade vir verskillende emosies? A ja a! Selfs in die land van die liefde kom mans nog steeds van Mars en is hulle soms moeilik om te verstaan. As jy jou die dag vererg is dit nodig om lank en lustig aan ’n taai sjokolade-toffie te kou totdat jy bedaar het. Verkieslik een wat jou hele mond besig hou sodat jy nie kan praat nie, al brand jy ook om iets te sê.
Voel jy na die veldtog meer gemaklik in jou lyf? Jong, die ding van my lyf bly maar ’n teer saak. Ek is nog steeds nie maer nie, jy weet? Sal seker nooit wees nie. Ek is … e… wel, rond en gesond. En Bruno peusel deesdae saam as daar sjokoladetjies in die huis rondlê. Ek sien hy maak so ongemerk as moontlik saans sy broek se boonste knopie los as ons sit en televisie kyk. Maar ai, die man se soene is nog steeds so soet soos sjokolade.
Watter raad sou jy aan vroue gee wat met ’n soettand sukkel? As jy skuldig voel terwyl jy sjokolade eet, maak dit nie die kalorieë minder nie. Jy kan dit netsowel geniet. En die gevolge dra …
VAN WAAR DIE INSPIRASIE: Amper ’n bruidRyk en roekeloos – Dina Botha Leave a Reply Cancel reply	Enter your comment here...